ร้านนี้เพิ่งขยายร้านเพิ่มค่ะ ผ่านมาทีไรเห็นคนมาทานเยอะตลอด ลองแวะมาชิมมื้อเบาๆ ช่วงเย็นดูค่ะ สั่งผัดผักบุ้ง ยำปลาเค็ม ยำปลาสลิด ต้มยำปลากะพง และเห็ดหอมทอด สั่งไปแป๊บเดียวก็กลับมาเสิร์ฟแล้วค่ะ

ผัดผักบุ้ง รสเค็มๆ มันๆ เผ็ดนิดๆ แต่ผักหั่นใหญ่ไปหน่อย มาเป็นต้นๆ เลย ทานยากนิดนึงค่ะ

ยำปลาสลิด  40 บาท ขอชมเลยว่าทอดปลาได้กรอบมากกน้ำยำเปรี้ยว หวาน ขลุกขลิก 

ยำปลาเค็ม 30 บาท ปลาเค็มชิ้นไม่ใหญ่มาก เค็มๆ มีน้ำยำที่ใส่หอมแดง มะม่วง พริก ช่วยเพิ่มรสให้ปลาเค็มมีรสเปรี้ยวๆ เผ็ดๆ ทานกับข้าวต้มอร่อย

เห็ดหอมทอด 50 บาท ลักษณะเหมือนเอาเห็ดหอมไปคั่ว กรอบนอก นุ่มใน เค็มๆ จิ้มกับซอสพริกอร่อยดี แต่จานนี้ทานไม่หมด เพราะทานๆไปจะเลี่ยนค่ะ

ต้มยำปลากะพงน้ำใส ใส่หม้อไฟมาร้อนๆ รสเปรี้ยว เผ็ด เนื้อปลานุ่ม ไม่เจอก้างเลย ซดน้ำต้มยำโล่งคอไปเลยค่ะ

ร้านนี้ราคาไม่แพง รสชาติใช้ได้ คนมาทานเยอะ ร้านตั้งอยู่ที่ริมถนนราชพฤกษ์ อยู่ปากทางเข้าซอยจรัญฯ 35 ถ้ามาจากถนนบรมราชชนนี ตรงผ่านร้านกุ้งเต้น แต่ไม่ต้องข้ามสะพานไปเพชรเกษม ให้ตรงมาทางจะเลี้ยวเข้าจรัญ 35 ร้านจะอยู่ริมถนนซ้ายมือ